Nuus | Gromar Landbou Akademie - onderskeidings behaal vanaf Desember dogters modeparade
Koördinate: -25.161291, 29.390335
Marné verteenwoordig BCVO in Nationale Bokkie Span
Marnê de Jager , ń leerling van CVO Gromar , is een van BCVO se eerste dogters wat in Desember 2017 ń groot geleentheid gekry het om netbal te gaan speel in London.
Marné was een van die BCVO se eerste dogters wat by bokkieweek gekies is om AVS oorsee te gaan teenwoordig.
Sy het saam met haar span vanaf die 4 de Desember tot die 14 de Desember in London gaan toer waar hulle 4 uit 6 wedstryde gewen het , een verloor het en een gelyk op gespeel het . Hulle het ook London vol getoer en baie van die stad se geskiedenis geleer.
Ons is baie trots en weet sy het BCVO se naam hoog gehou oorsee. Sy is ń voorbeeld en ń bewys dat daar geleenthede vir elke kind in CVO skole is .
Sy sê baie dankie vir al die borge , haar ouers, en almal wat ń bydrae gelewer het sodat sy aan die toer kan deelneem.
2017 BCVO Matriek Uitslae:
Die CVO_kandidate van 2017 se IEB-eksamen het ‘n slaagsyfer van 100% behaal. Dit is ‘n verbetering op 2016 slaagsyfer van 98,4% asook 2015 se slaagsyfer van 95%.
Altesaam het die 124 voltydse kandidate 125 onderskeidings verwerf. Hanru Schoeman van CVO Potgietersrus het 7 onderskeidings en Louis Boshoff van dieselfde skool het 6 onderskeidings asook een vir die gevorderde Afrikaans, dus het hy ook 7 onderskeidings behaal. JDP Bothma van CVO Dankbaar in Bloemfontein en BPJ Grobler van CVO Lichtenburg het elk 6 onderskeidings behaal. Etienne Fourie van Privaatskool Hoëveldrif vir CVO in Bethal het 5 onderskeidings behaal.
Vyf candidate het vier onderskeidings behaal.
Schoeman is onder die algehele top 5% van IEB presteerders. Hy en Boshoff is onder die top 1% presteerders in Afrikaans Huistaal. Boshoff is ook onder die top 1% presteerders van IEB in Engels Eerste Addisionele Taal en Lewenswetenskap. Die beste presteerders in van die vakke kry op 12 Januarie 2018 tydens ‘n formele dinee erkenning vir hulle prestasies.
2017 Matriek Afskeid:
CVO Gromar se matriekafskeid 2017 was weereens ‘n spog geleentheid:
Die matrieks en hul metgeselle het vanaf 16:00 aan die gebruiklike modeparade, wat by die skool self gehou word, deelgeneem en kon almal sien hoe prentjiemooi elkeen van hulle was.
Hulle is ontvang vir die spoggeleentheid deur die Graad 11 leerlinge by Marble Hall Gholfklub vanaf 18:00.
Die tema was “Parys” en die saal is baie swierrig versier. Die kos was voorwaar uit die boonste rakke. Die matrieks het tot laat saam gekuier, gedans en hul skoolloopbaan op luisteryke wyse afgesluit. Baie dankie vir die Gr. 11 wat baie hard gewerk het en baie moeite gedoen het vir die matrieks.
BCVO SKOLE SKAKEL IN BY IEB
Die BCVO beweging skakel vanaf hierdie jaar by die IEB eksamenliggaam in. Op Vrydag 31 Januarie en Saterdag 1 Februarie het alle CVO skole 'n kursus van die IEB by Birchwood konferensiesentrum bygewoon ter inligting rakende hul eksamens en vakinhoud.
Duisende onderwysers het hierdie vakkursusse bygewoon en baie positief teruggekeer. Die standaard van die IEB vraestelle is van hoogstaande gehalte en die onderrig is uit en uit daarop gebaseer om direk betrekking te hê op wat in die praktyk vereis word. Ons mik dus daarop om 'n leerling na matriek die wêreld in te stuur wat gereed is vir die arbeidsmark. So het ook die personeel van CVO Gromar hierdie kursusse van IEB bygewoon en teruggekom met nuwe insig vir die jaar wat voorlê.
Die IEB se eksamens word Internasionaal aanvaar en dus sal dit nie net moontlik wees vir skoolverlaters om in Suid Afrika alleen te gaan studeer nie, maar ook oorsee.
© Kopiereg 2004-2018 - Gromar Landbou Akademie